ঘূর্ণিঝড় মোরার আঘাতে লন্ডভন্ড উপকূল, প্রাণ গেল ৮ জনের | অনাবিল সংবাদ
শুক্রবার, জুলাই ৭, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
ঘূর্ণিঝড় মোরার আঘাতে লন্ডভন্ড উপকূল, প্রাণ গেল ৮ জনের
প্রকাশকাল- ০৮:৪৮,মে ৩১, ২০১৭,জাতীয় বিভাগে
স্টার মেইল: ঘূর্ণিঝড় মোরার তা-বে আতঙ্কিত হয়ে ও গাছ চাপা পড়ে ৮ জনের প্রাণহানির ঘটনা ঘটেছে। এর মধ্যে কক্সবাজারে পাঁচজন, রাঙামাটিতে দুইজন ও ভোলায় একজনের মৃত্যু হয়েছে। মঙ্গলবার ভোরে উপকূলে আঘাত হানার পর স্থলভাগে এসে কমতে শুরু করেছে প্রবল ঘূর্ণিঝড় মোরার শক্তি। সময় গড়ানোর সঙ্গে সঙ্গে ক্ষয়ক্ষতির চিত্রও স্পষ্ট হতে শুরু করেছে।
উপকূলীয় জেলাগুলোতে ঝড়ে প্রায় ২০ হাজার কাঁচা ঘরবাড়ি ক্ষতিগ্রস্ত হয়েছে বলে সড়ক পরিবহন ও সেতুমন্ত্রী ওবায়দুল কাদের জানিয়েছেন। আবহাওয়া অধিদপ্তর বলছে, মঙ্গলবার সারাদিনই চট্টগ্রাম, কক্সবাজারসহ উপকূলীয় জেলাগুলোতে দুর্যোগপূর্ণ আবহাওয়া থাকতে পারে। পরিস্থিতির উন্নতি হলে মহাবিপদ সংকেত নামিয়ে সমুদ্রবন্দরে তিন নম্বর স্থানীয় সতর্ক সংকেত দেখাতে বলা হবে।
কক্সবাজারে পাঁচজনের মৃত্যু: ঘূর্ণিঝড়ের তীব্রতায় আতঙ্কিত হয়ে এবং ঘরের চালায় গাছ পড়ে কক্সবাজারে মারা গেছেন নারীসহ ৫ জন। তারা হলেন, কক্সবাজার পৌরসভার ২নং ওয়ার্ডের ৬নং জেডিঘাট এলাকায় বদিউল আলমের স্ত্রী মরিয়ম বেগম (৫৫), চকরিয়ার বড়ভেওলা এলাকার মৃত নূর আলম সিকদারের স্ত্রী সায়েরা খাতুন (৬৫), একই উপজেলার ডুলাহাজারার পূর্ব জুমখালী এলাকার আবদুল জব্বারের ছেলে রহমত উল্লাহ (৫০), পেকুয়া উপজেলার উপকূলীয় উজানটিয়া ইউনিয়নের নতুন ঘোনা পেকুয়ারচর এলাকার আজিজুর রহমানের ছেলে আবদুল হাকিম সওদাগর (৫৫), এবং সদরের ইসলামাবাদ ইউনিয়নের গজালিয়া গ্রামের শাহাজাহানের মেয়ে শাহিনা আকতার (১০)। এসময় আহত হয়েছে প্রায় শতাধিক লোকজন। তাদের জেলা সদর ও উপজেলা হাসপাতালে চিকিৎসা দেয়া হচ্ছে। চকরিয়া থানার ওসি বখতিয়ার আহমদ জানান, মঙ্গলবার ভোরে ঝড়ের সময় গাছচাপা পড়ে রহমত উল্লাহ ও সায়রা খাতুন নামে দুইজনের মৃত্যু হয়। এছাড়া কক্সবাজার পৌরসভার একটি আশ্রয়কেন্দ্রে মরিয়ম বেগম নামে এক বৃদ্ধার মৃত্যু হয়। পরিবারের বরাত দিয়ে কক্সবাজার পৌরসভার ভারপ্রাপ্ত মেয়র মাহবুবুর রহমান চৌধুরী বলেন, মরিয়ম আগে থেকেই শারীরিকভাবে দুর্বল ছিলেন। রাতে বাতাস শুরু হওয়া পর তিনি আতঙ্কিত হয়ে পড়েন। হৃদরোগে আক্রান্ত হয়ে তার মৃত্যু হয়েছে বলে প্রাথমিকভাবে ধারণা করা হচ্ছে।
মনপুরায় শিশুর মৃত্যু: ভোলার মনপুরা উপজেলায় আশ্রয়কেন্দ্রে যাওয়ার সময় মায়ের কোলে থাকা এক বছর বয়সী এক শিশুর মৃত্যু হয়েছে। কলাতলীর দুর্যোগ ব্যবস্থাপনা কমিটির স্বেচ্ছাসেবক ইউনিটের টিম লিডার মো. নাজিমউদ্দিন জানান, কলাতলীচরের পুরাতন আবাসন বাজার থেকে মনির বাজার সংলগ্ন মনপুরা সরকারি প্রাথমিক বিদ্যালয় আশ্রয় কেন্দ্রে যাওয়ার পথে মায়ের কোলে রাশেদ মনি নামে এক বছর বয়সী ওই শিশুর মৃত্যু হয়। রাশেদ কলাতলীচর আবাসন বাজার এলাকার ছালাউদ্দিনের ছেলে। ছালাউদ্দিনের স্ত্রী জরিফা খাতুন ছেলেকে নিয়ে রাত ১টার দিকে আশ্রয়কেন্দ্রের পথে রওনা হন। পথে প্রচ- বৃষ্টি ও ঠা-া বাতাসে শিশুটি মারা যায়। মনপুরার ইউনিয়ন পরিষদ চেয়ারম্যান আমানতউল্যাহ আলমগীর বলেন, কলাতলীচরে আশ্রয় কেন্দ্রে যাওয়ার সময় মায়ের কোলে এক শিশুর মৃত্যুর খবর পেয়েছি। তবে খোঁজ নিয়ে জেনেছি শিশুটি আগে থেকেই নিউমোনিয়ায় আক্রান্ত ছিল।
রাঙামাটিতে দুজনের মৃত্যু: ঘূর্ণিঝড় মোরায় রাঙামাটি শহরে গাছচাপায় এক নারী ও এক শিশুর মৃত্যু হয়েছে। এরা হলেন- শহরের আসামবস্তি এলাকায় হাজেরা খাতুন (৪৫) ও মসলিনপাড়ার নাসিমা আক্তার (১৩)। মঙ্গলবার ঝড়ের সময় গাছচাপা পড়ে তাদের মৃত্যু হয় বলে রাঙামাটি কোতোয়ালি থানার ওসি মো. রশিদ জানান। রাঙামাটির জেলা প্রশাসক মো. মানজারুল মান্নান জানান, জেলার বিভিন্ন এলাকায় বেশ কিছু ঘরবাড়ি ভেঙে গেছে এবং গাছপালা ভেঙে পড়েছে। ক্ষয়ক্ষতি নিরূপণে কাজ চলছে।
এদিকে, এদিকে রাঙ্গামাটি শহরের কলেজ গেইট, রাঙ্গামাটি যাদুঘর সড়ক, তবলছড়ি, আসামবস্তী, রিজার্ভ বাজার, ঝুলিখা পাহাড়, পুড়ানবস্তী, ফরেস্ট কলোনি সড়ক ও ডিসি অফিস এলাকায় ব্যাপক গাছপালা ভেঙ্গে সড়কের উপর পড়ে। এছাড়া বৈদ্যুতিক লাইন ক্ষতিগ্রস্ত হওয়ায় রাঙ্গামাটি শহর বিদ্যুৎ বিচ্ছিন্ন হয়ে পড়েছে। বন্ধ রয়েছে মোবাইল নেটওয়ার্কও। রাঙ্গামাটির প্রায় ১০টি উপজেলায় ঘূর্ণিঝড় মোরা আঘাত হানে। তীব্র বাতাসের তা-বে পাহাড়ের বিভিন্ন এলাকায় সহ¯্রাধিক ঘরবাড়ি বিধ্বস্ত হয়েছে। উপড়ে পড়েছে অসংখ্য গাছপালা।
ভোর ৬টার দিকে ঘূর্ণিঝড় ‘মোরা’ কক্সবাজার-চট্টগ্রাম উপকূল অতিক্রম শুরু করে। ওই সময় বাতাসের গতিবেগ ছিল ঘণ্টায় ১০০ কিলোমিটারের বেশি। ঘূর্ণিঝড় ‘মোরা’র আঘাতে কক্সবাজারে দুই শতাধিক ঘরবাড়ি বিধ্বস্ত হয়েছে। ভেঙে পড়েছে গাছপালা। কক্সবাজার জেলার কুতুবদিয়া, মহেশখালী, পেকুয়া, রামু, উখিয়া ও টেকনাফে এসব বাড়িঘর ক্ষতিগ্রস্ত হয়। বিশেষ করে টেকনাফের শাহপরীর দ্বীপ ও সেন্ট মার্টিনে ক্ষয়ক্ষতির পরিমাণ একটু বেশি বলে জানিয়েছে জেলা প্রশাসন। পানের বরজ ও ক্ষেত-খামারে ক্ষতির খবর পাওয়া গেছে। ‘মোরা’র প্রভাবে সাগর এখনো উত্তাল রয়েছে। তবে জেলার আবহাওয়া স্বাভাবিক হয়ে উঠছে। এ কারণে কক্সবাজারের ৫৩৮টি আশ্রয়কেন্দ্রে অবস্থান নেওয়া দেড় লক্ষাধিক মানুষ ঘরে ফিরতে শুরু করেছে।
সেন্ট মার্টিন ইউনিয়ন পরিষদের (ইউপি) চেয়ারম্যান নূর আহমদ জানিয়েছেন, ঘূর্ণিঝড় ‘মোরা’র আঘাতে ব্যাপক ক্ষয়ক্ষতি হয়েছে। দ্বীপের অধিকাংশ মানুষ আশ্রয়কেন্দ্রে অবস্থান করলেও তাদের ঘরবাড়ি উড়ে গেছে। এ পর্যন্ত প্রায় ৭০ শতাংশ ঘরবাড়ি ভেঙে গেছে বলে জানিয়েছেন তিনি। টেকনাফের সাবরাং ইউপির চেয়ারম্যান নূর হোসেন জানিয়েছেন, সাবরাং ইউনিয়নের শাহ পরীর দ্বীপ গ্রামে কাঁচা ঘরবাড়ি ও গাছপালার ব্যাপক ক্ষয়ক্ষতি হয়েছে। ক্ষতিগ্রস্ত এসব মানুষ আশ্রয়কেন্দ্র থেকে বাড়ি ফিরতে শুরু করেছেন। কক্সবাজার পৌরসভার ১ নম্বর ওয়ার্ডের কাউন্সিলর আকতার কামাল জানিয়েছেন, সমিতিপাড়া, কুতুবদিয়াপাড়া, ফদনার ডেইল ও নাজিরারটেক এলাকায় ক্ষয়ক্ষতির মরিমাণ একটু বেশি।
কক্সবাজারের জেলা প্রশাসক মো. আলী হোসেন বলেন, ঘূর্ণিঝড় ‘মোরা’র আঘাতে জেলায় কী পরিমাণ ক্ষয়ক্ষতি হয়েছে সেই বিবরণ এখনো হাতে আসেনি। তবে টেকনাফ উপজেলার সেন্ট মার্টিন, সাবরাং ও শাহ পরীর দ্বীপ, মহেশখালীর ধলঘাটা, মাতারবাড়ী এবং পেকুয়ার উজানটিয়া ও কুতুবদিয়া উপজেলার বিস্তীর্ণ এলাকায় কাঁচাঘর বাড়ি বিধ্বস্ত হয়েছে। এসব এলাকায় গাছপালা উপড়ে পড়ে বিভিন্ন এলাকায় সড়ক যোগাযোগ বন্ধ রয়েছে।
কক্সবাজার আবহাওয়া অফিসের সহকারী আবহাওয়াবিদ এ কে এম নাজমুল হক জানান, ভোর ৫টার থেকে সকাল সোয়া ৮টার দিকে ঘূর্ণিঝড় মোরা কক্সবাজার অতিক্রম করতে শুরু করে। এ সময় টেকনাফে সর্বোচ্চ বাতাসের গতিবেগ ছিল ঘণ্টায় ১১০ কিলোমিটার, সেন্ট মার্টিনে ১১৪ কিলোমিটার ও কক্সবাজার শহরে ৭৫ কিলোমিটার। ‘মোরা’র তা-বে বান্দরবানের ৭টি উপজেলায় অন্তত শতাধিক ঘরবাড়ি বিধ্বস্ত ও বিপুল পরিমাণ গাছপালা ভেঙে গেছে। ঝড়ে ফসলেরও ক্ষতি হয়েছে। এছাড়া ঝড়ের কারণে সোমবার (২৯ মে) রাত থেকে জেলায় বিদ্যুৎ সরবরাহ বন্ধ রয়েছে। স্থানীয় সূত্রে জানা গেছে, মঙ্গলবার সকাল থেকে ‘মোরা’র তা-বে জেলার নাইক্ষ্যংছড়ি সীমন্তবর্তী তুমব্র, ঘুমধুম, বাইশারী, আলীকদম, লামা, রোয়াংছড়ি, রুমা ও জেলা সদরের প্রত্যান্ত এলাকায় ব্যাপক ক্ষয়ক্ষতি হয়েছে। লামার পৌর এলাকার দেড় সহ¯্রাধিক কাঁচা পাকা ঘরবাড়ি আংশিক ও সম্পূর্ণ বিধ্বস্ত হয়েছে। এসময় আহত হয়েছেন এক ব্যক্তি। এছাড়া লামা-রুপসীপাড়া সড়ক, লামা-আলীকদম সড়কের ওপর গাছ ও বৈদ্যুতিক খুঁটি উপড়ে পড়ে সড়ক যোগাযোগ ও বিদ্যুৎ সরবরাহ বন্ধ রয়েছে। ফাঁসিয়াখালী ইউনিয়নের ২০টি ঘরবাড়ি ল-ভ- ও সরই ইউনিয়নে ৩০টির মত ঘরবাড়ি ভেঙে যায়। এছাড়া বগাইছড়ি, হারগাজা, সাফেরঘাটা ও বনপুর সড়ক এবং লামা-সুয়ালক, ক্যায়াজুপাড়া-লুলাইং ও ক্যয়াজুপাড়া-ধুইল্যাপাড়া সড়কের ওপর গাছ পড়ে সড়ক যোগাযোগ বন্ধ হয়ে গেছে।
উপজেলা নির্বাহী কর্মকর্তা জাহাঙ্গীর আলম জানান, জেলার রোয়াংছড়ি ও আলিকদম উপজেলায় গাছপালা উপড়ে পড়েছে, বিধ্বস্ত হয়েছে অন্তত ২০টি ঘরবাড়ি। থানচি উপজেলা থেকে তিন্দু, রেমাক্রি ও বড়মদক এলাকায় মঙ্গলবার সকাল থেকে পর্যটকবাহী সব ধরনের নৌ চলাচল বন্ধ রাখা হয়েছে। আটকে পড়া পর্যটকদের দুর্গম তিন্দু ও রেমাক্রি এলাকায় নিরাপদে সরিয়ে নেওয়া হয়েছে। তিনি আরও জানান, ঘূর্ণিঝড় মোরায় ক্ষতিগ্রস্ত এলাকাগুলোর বিজিবির মাধ্যমে খবরাখবর রাখা হচ্ছে। সকাল থেকে উপজেলার বিদ্যুৎ সংযোগ বিচ্ছিন্ন আছে, পরিস্থিতি স্বাভাবিক হলে নৌ চলাচলের অনুমতি দেওয়া হতে পারে। এদিকে সকাল থেকে টানা ভারি বৃষ্টিপাতের কারণে পাহাড় ধসের আশংঙ্কা থাকার কারণে জেলায় বিভিন্ন উপজেলায় পাহাড়ের পাদদেশে বসবাসরতদের নিরাপদে সরে যেতে মাইকিং করা হয়। এখন পর্যন্ত জেলার উপজেলাগুলোতে কী পরিমাণ ক্ষয়ক্ষতির হয়েছে তা জানা সম্ভব হয়নি। এছাড়া বিদ্যুৎ সরবরাহ ব্যবস্থাও চালু হয়নি।
বান্দরবান জেলার নেজারত ডেপুটি কালেক্টর (এনডিসি) হোসাইন মুহাম্মদ আল মুজাহিদ বলেন, ‘পরিস্থিতি মোকাবেলায় জেলায় ৭টি আশ্রয়কেন্দ্র খোলা রাখা হয়েছে। তবে হতাহতের খবর এখনও পাওয়া যায়নি।’
ঘূর্ণিঝড় মোরা’র আঘাতে চট্টগ্রাম বিভাগের পাঁচ জেলা বিদ্যুৎ বিচ্ছিন্ন হয়ে পড়েছে। জেলাগুলো হলো- চট্টগ্রাম, কক্সবাজার, খাগড়াছড়ি, বান্দরবান ও রাঙ্গামাটি। মঙ্গলবার সকাল সাড়ে ৬টায় ঘূর্ণিঝড় ‘মোরা’ প্রায় ১৩৫ কি. মি. গতিতে চট্টগ্রাম-কক্সবাজার উপকূলে আঘাত হানে। এতে উপড়ে পড়ে বহু গাছপালা, বিদ্যুতের খুঁটি ও কাঁচা-আধাপাকা ঘরবাড়িসহ নানা স্থাপনা। বেলা ১১টার দিকে ঘূর্ণিঝড় ‘মোরা’ চট্টগ্রাম-কক্সবাজার উপকূলসহ পার্বত্য চটগ্রামের জেলাগুলোতে অবস্থান করছিল। এ কারণে ওই জেলাগুলোতে বিদ্যুৎ সরবরাহ বন্ধ করে দেয়া হয়।
Comments Off on ঘূর্ণিঝড় মোরার আঘাতে লন্ডভন্ড উপকূল, প্রাণ গেল ৮ জনের
← প্রেমিকের’ বাড়িতে কিশোরীর অনশন
নওগাঁর আত্রাই ৪নং পাঁচুপুর ইউনিয়ন পরিষদের উন্মূক্ত বাজেট ঘোষণা। →
সাম্প্রতিক সংবাদ
স্বামী ঈশ্বরদী পৌর মেয়র মিন্টুর বিরুদ্ধে মিথ্যা মামলা দায়েরের প্রতিবাদে ভূমিমন্ত্রী কণ্যা পিয়ার সংবাদ সম্মেলন
মধ্যনগরে কৃতি ছাত্র/ছাত্রীদেরকে সম্মাননা প্রদান করেন চেয়ারম্যান প্রবীর বিজয় তালুকদার।
যে একটি পাতায় ঘুচবে বন্ধ্যাত্ব
মা হওয়া কোনো বাধা না: অপু
‘বাধ্য হলে’ উত্তর কোরিয়ায় সামরিক শক্তির ইঙ্গিত যুক্তরাষ্ট্রের
গুরুদাসপুরে মসজিদের ৬৬ বিঘা জমি ভোগ দখলের অভিযোগ
র‌্যাবের অভিযানে বহুল আলোচিত তরুণী ধর্ষণ মামলার আসামী বাহাউদ্দিন ইভান গ্রেফতার
নয়া যৌবন সুধায় চোখের পলকে বয়স ৭০ থেকে কমে ২০
নগ্ন সেলফিতে দুনিয়া জুড়ে তাক লাগাচ্ছেন মডেলরা
সায়মা ডব্লিউএইচওর শুভেচ্ছাদূত নিযুক্ত
জন্মদিনে দীপিকার সঙ্গে রাত্রিযাপন করলেন রণবীর!
সংসদ নির্বাচনের প্রস্তুতি নিচ্ছেন শাকিল খান
তিল বা আঁচিল থেকে হতে পারে ক্যান্সার
তারুণ্য ধরে রাখার ৪ খাবার
ঘুমাতে যাওয়ার আগে…
রাজশাহী ও চলনবিলের সংবাদ
স্বামী ঈশ্বরদী পৌর মেয়র মিন্টুর বিরুদ্ধে মিথ্যা মামলা দায়েরের প্রতিবাদে ভূমিমন্ত্রী কণ্যা পিয়ার সংবাদ সম্মেলন
গুরুদাসপুরে মসজিদের ৬৬ বিঘা জমি ভোগ দখলের অভিযোগ
গাবতলীতে বিএনপিনেতা পিন্টু’র মাতার ইন্তেকাল সাবেক এমপি লালু’র শোক
গাবতলীর পল্লীতে চোরের ছুরিঘাতে দিনমজুর জখম
ছবিটি এখন শুধুই স্মৃতি…
গাবতলী মহিলা ডিগ্রি কলেজে গভর্নিং বডির প্রথম সভা
তানোরে সরকারি জায়গার শতবর্ষী গাছ কেটে আতœসাৎ
তানোরের শীবনদী পাড়ে বিনোদন প্রেমি মানুষের ঢল
পদ্মার ভাঙনে ঝুঁকির মুখে রাজশাহী টি বাঁধ
চাটমোহরে পানিতে ডুবে পুলিশ কর্মকর্তার ছেলের মৃত্যু
শ্রী শ্রী ঠাকুর অনুকুল চন্দ্রের আশ্রমের ভুমি নিয়ে দুই পক্ষের বিরোধ মেটাতে ভারতীয় হাই কমিশনের ২ সদস্য‘র প্রতিনিধি এখন পাবনায় !
বিশ্ববিদ্যালয় শিক্ষায় গবেষণা বাড়াতে হবে
লালপুরে পিস্তল ও গুলিসহ যুবক আটক
তাড়াশে নসিমনের ধাক্কায় অটোভ্যানের যাত্রী ৫ স্কুল ছাত্রী আহত
তাড়াশে স্বাস্থ্য উন্নয়ন বিষয়ে এ্যাডভোকেসী সভা

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০